Мы махуэхэм
ШыщхьэуIум и 31, щэбэт
Къыргъыз Республикэм и лъэпкъ махуэшхуэщ — къэрал щхьэхуэ щыхъуар (1991 гъэ) егъэлъапIэ.
1914 гъэм Санкт-Петербург къалэм и цIэр Петрограду зэрахъуэкIащ.
1971 гъэм Къэбэрдей-Балъкъэрым Октябрь Революцэ орденыр къратащ.
ШыщхьэуIум и 31 — фокIадэм и 4-хэм Амстердам (Нидерландхэм) щызэхэтынущ гу дохутырхэм я европэ зэгухьэныгъэм и дунейпсо конгресс.
АР-м щIыхь зиIэ и сурэтыщI Иуан Аслъэн къызэралъхурэ илъэс 85-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэ щытелъынущ, уэшх къыщешхынущ. Хуабэр махуэм градус 25 — 28-рэ, жэщым градус 18 — 21-рэ щыхъунущ.
ФокIадэм и 1, тхьэмахуэ
Мамырыгъэр хъумэным и дунейпсо махуэщ
Къэбэрдей-Балъкъэр Республикэм и Къэралыгъуэм и махуэщ
Къэбэрдей-Балъкъэр Республикэм и Конституцэм и махуэщ
Налшык къалэ и махуэщ
ЩIэныгъэхэм я махуэщ — гъэ еджэгъуэщIэм щIедзэж
ЩIыдагъэ, газ промышленностым и лэжьакIуэхэм я махуэщ
Белорус тхыбзэм и махуэщ
1569 гъэм Урысей пащтыхь гуащэ Гуащэнэ (Марие) дунейм ехыжащ.
1674 гъэм Муцал и къуэ Къасболэт пщым и дзэм Азов и деж тыркудзэр щызэтрикъутащ.
1921 гъэм Къэбэрдей АО-р къызэрагъэпэщащ.
1939 гъэм ЕтIуанэ дунейпсо зауэр къэхъеящ. Фашист Германиер Польшэм теуащ.
1940 гъэм Налшык къыщызэрагъэпэщащ адыгэ, балъкъэр балет студиехэр.
Нобэ щыщIэдзауэ къару егъуэт «Урысей Федерацэм цIыхухэм щIэныгъэ щегъэгъуэтыным и IуэхукIэ» Федеральнэ законыщIэм.
ФокIадэм и 1 — 6-хэм Стокгольм (Швецие) щекIуэкIынущ Псым и дунейпсо тхьэмахуэ.
Къэрал лэжьакIуэ, Къэбэрдей АССР-м и Совет Нэхъыщхьэм и Президиумым и УнафэщIу 1944 — 1951 гъэхэм лэжьа Къудей Чэрим къызэралъхурэ илъэси 104-рэ ирокъу.
УФ-ми, Кубанми, КъБР-ми щIыхь зиIэ я артист, АР-м и цIыхубэ артист, Адыгэ Республикэм и Къэрал саугъэтым и лауреат Зыхьэ Заурбий и ныбжьыр илъэс 66-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 20 — 22-рэ, жэщым градус 16 — 18 щыхъунущ.
ФокIадэм и 2, блыщхьэ
ЕтIуанэ дунейпсо зауэр щиуха махуэщ. 1945 гъэм фокIадэм и 2-м Iэ традзащ Японием IэщэкIэ зэщIэузэда и къарухэм зэрызатым теухуа актым.
Урысей гвардием и махуэщ
Полицэм и плъыр-пост IэнатIэр къыщызэрагъэпэща махуэщ
Вьетнам Социалист Республикэм и лъэпкъ махуэшхуэщ — щхьэхуит щыхъуар егъэлъапIэ.
Ди эрэм и пэкIэ 490 гъэм пасэрей алыдж зауэлI Фитипид алыджхэр персхэм зэратекIуам и хъыбарыр и хэкуэгъухэм яригъэщIэн папщIэ Марафон къалэм къыщыщIэдзауэ Афинхэм нэ-сыху — километр 42-рэ метри 195-рэ — гъуэгуанэр къижауэ щытащ. Абы и щIыхькIэ марафон къызэдэжэкIэр Олимп Джэгухэм хагъэхьащ.
1943 гъэм Къанкъуэщ Ахьмэдхъан Совет Союзым и ЛIыхъужь цIэр къыфIащащ.
ФокIадэм и 2 — 13-хэм Женевэ (Швейцарие) щекIуэкIынущ ООН-м Ныкъуэдыкъуэхэм я хуитыныгъэхэмкIэ и комитетым и Х сессиер.
СурэтыщI-живописец Ерчэн Исуф и ныбжьыр илъэс 59-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 19 — 24-рэ, жэщым градус 17 — 20 щыхъунущ.
